Handelsbetingelser - JED IT- & Teleservice\nHANDELSBETINGELSER JED IT- & TELESERVICE APS\nGenerelt: Disse salgs- og leveringsbetingelser gælder for alle tilbud, salg og leverancer med mindre andet er skriftligt aftalt mellem parterne. Disse betingelser erstatter alle tidligere betingelser og aftaler. JED IT- & Teleservice ApS benævnes herefter JED.\nPriser Konsulentvirksomhed og Hosting: Alle tilbudspriser, er i danske kroner og eksklusiv moms, levering, installation og support med mindre andet er skriftligt aftalt.\nPriser WEBSHOP: Alle priser på WEBSHOP er i danske kroner og eksklusiv moms, der tillægges fragt og ekspeditionsgebyr. Installation og /eller support kan tilkøbes en stor del af vores produkter samtidig med bestilling af selve produktet. På de af vores vare / ydelser hvor der ikke er tilkøbt installation / support tilbydes dette særskilt og afregnes efter medgået tid til JED’s timepriser.\nVarekøb tillægges fragt og transportforsikringsomkostninger. Hardware/software ordre under kr. 4.000,00 tillægges minimum ordregebyr på kr. 125,00.\nBetaling: Hardware / Software faktureres ved bestilling og overgår herved til kunde får så vidt angår forsikringsforhold. Betaling er netto kontant, medmindre andet fremgår af fakturaen. Rente beregnes med 2% pr. påbegyndt måned såfremt betaling udebliver efter fakturaens forfaldsdato. Ved fremsendelse af påmindelse og rykkerskrivelse beregnes et gebyr på kr. 100,00 pr. skrivelse. Indbetalinger afskrives først på renter og gebyrer og dernæst på hovedstolen.\nKunden kan ikke udøve modregning af nogen art, medmindre modkravet er skriftligt anerkendt af JED.\nEjendomsforbehold: JED forbeholder sig ejendomsretten til de til enhver tid leverede varer, indtil hele købesummen inkl. leveringsomkostninger samt evt. renter og omkostninger er betalt fuldt ud.\nLevering: Levering sker ab lager (Distributør / JED’s adresse). JED tager forbehold for leverandørsvigt.\nBestillingsfejl: Varer tages alene retur hvor dette konkret er aftalt.\nYdelser: Timer faktureres i hele timer, pr. påbegyndt time, undtagen telefon/fjern support inden for almindelig arbejdstid 08.00 – 16.00 som faktureres pr. påbegyndt ½ time. Timesatsen er den for tiden gældende sats. I forbindelse med igangværende arbejder vil der blive a conto faktureret ved månedens slutning. Hosting og Serverovervågning/drift er baseret på abonnementsbasis med forud fakturering som skal være registreret indbetalt inden periodens start.\nWEB Hosting abonnement faktureres årligt forud af JED (Binding min. 12 måneder)\n3CX / Telefoni Hosting abonnement faktureres kvartalsvis forud af JED (Binding min. 12 måneder)\nServer overvågning & drift abonnement faktureres kvartalsvis forud af JED (Binding min. 12 måneder)\nPC support drift abonnement faktureres kvartalsvis forud af JED (Binding 12 måneder).\nAbonnement forlænges automatisk til aktuel pris, og skal opsiges af kunde senest 30 dage før udløb. Abonnement ophører automatisk ved manglende indbetaling inden periodens start.\nKlippekort: Der kan med fordel købes klippekort som giver op til 25% rabat på timeprisen. Klippekortet kan benyttes til alle vores ydelser. Klippekort faktureres ved bestilling og har virkning fra den dag klippekortet er registreres indbetalt. Klippekort har ingen forældelse.\nTidsforbrug og estimater: Alle tidsestimater er vurderet så nøjagtigt som muligt, men skal tages som estimater, da mange forhold har indflydelse på det faktisk forbrugte antal timer. JED vil efter endt opgave fakturere det faktisk forbrugte antal timer.\nTransport: Transporttid faktureres efter medgået tid plus km á kr. 4,25. Evt. bro, parkering og opholdsudgift faktureres efter regning tillagt 6%.\nTilbud: Tilbud gælder i 14 dage fra tilbudsdato med mindre andet er aftalt. Tilbud på meget prisfølsomme varer som hardware, software o.l. er gældende i 5 dage. Der tages forbehold for pludselige kursreguleringer op og ned. Tid brugt på løsningsforslag og tilbud faktureres til gældende timesats og krediteres med 50% ved accept af tilbud.\nManualer og Returret: Du kan som kunde ikke forvente at der medfølger dansk brugsanvisning. I det tilfælde hvor kunde køber en installeret og/eller tilpasset vare, fraskriver kunden sig returretten, kunden accepterer de hardware og software licensbetingelser som JED under installationen er nødsaget til at accepterer på kundens vegne.\nAnsvar: Produkter leveret af JED er altid med producent garanti. JED anbefaler garantiudvidelse på hardware til fx. 3-5 år on-site hvor dette er muligt. JED´s ydelser (Konsulentbistand / viden / installation) leveres som de er, uden garanti. JED kan ikke gøres erstatningspligtig. JED hæfter endvidere ikke for direkte eller indirekte tab/følgeskader såsom driftstab, avancetab, tidstab eller tab af data. I det omfang en skade er dækket af en producent/distributørs ansvar/garanti, kan kunden gøre dette ansvar/denne garanti direkte gældende mod producenten/distributøren.\nHardwaregaranti: Al hardware sælges med producentgaranti, dvs. henvendelse vedr. et evt. defekt produkt skal rettes til producenten. Ved fejl på udstyr i garantiperioden dækkes der typisk sådan; A) Ved produkter med indleveringsgaranti dækkes udskiftning af defekt produktet eller defekt del i produktet. Garantiarbejder udføres hos producenten eller dennes serviceudbyder. B) Ved garanti med tilkaldeservice dækkes som i A), blot udføres opgaven hos kunden og kørsel er også dækket. Garantien dækker ikke diagnosticering, backup ud- og indlæsning, dataoverførsel, installation af software o.l. Disse opgaver kan efter ønske udføres af JED mod betaling. Ved garantiarbejder på enheder som indeholder data er der risiko for at data mistes under arbejdet, hvorfor vi kraftigt anbefaler kunden at tage backup af data forud for garantiarbejde. JED hjælper meget gerne med at fastslå garantitypen og få gennemført garantiservicen hvilket afregnes til alm. timetakster.\nSoftwaregaranti: Al software sælges med producentgaranti. Vi viderefører softwareproducentens garantiperiode og -betingelser overfor kunden. Stort set alt software har meget begrænset garanti. Vi udbedrer ikke fejl i software uden beregning, men hjælper meget gerne med at finde og installere opdateringer og fejlrettelser mod betaling. Hvis opdateringer og fejlrettelser som løser en aktuel fejl ikke findes, udfører vi gerne mod betaling egne fejlretninger der evt. kan løse opgaven.\nSoftwarevedligehold: 3CX Softwarelicens inkluderer 1 års Softwarevedligehold. Softwarevedligehold giver kunden ret til bl.a. at hente og opdatere med altid nyeste versioner, og giver ret til udvidet funktionalitet i programmet. Softwarevedligehold faktureres årligt af JED og koster ca. 25% af den til enhver tid gældende 3CX licens nypris.\nEjendomsretten til kundespecifik udvikling og programmering forbliver hos JED således, at kunden alene erhverver en ikke-eksklusiv brugsret. Kunden må ikke videreoverdrage det udviklede, medmindre dette sker som led i en virksomhedsoverdragelse.\nBackup og registrering: Kunden er forpligtet til altid, og forud for JED’s arbejde, at sikre en brugbar backup af sine data, registrering af passwords, opsætninger og indstillinger, sådan at et system kan reetableres i tilfælde af fejl, uheld eller hændelser under vort arbejde der måtte ødelægger data. Dette gælder både for hardware, fx en server, et netværk, en PC, en perifer enhed, og for software, fx et økonomisystem, en specialudvikling, en konvertering, et Internetsystem o.l.\nProduktansvar: JED er ikke ansvarlig for tingsskade, medmindre den skadelidte genstand efter sin art sædvanligvis er beregnet til ikke-erhvervsmæssig benyttelse og hovedsagelig er anvendt af skadelidte i overensstemmelse hermed. I det omfang JED måtte blive pålagt produktansvar over for tredjemand, er kunden forpligtet til at holde JED skadesløs i det indbyrdes forhold.\nTransport af rettigheder og pligter: JED er berettiget til at overdrage samtlige rettigheder og pligter til tredjemand.\nTvister: Eventuel tvist mellem JED og kunden skal afgøres under anvendelse af dansk ret med retten i Odense som værneting.


Open sea svømmeferie til Kreta\nTommy Ulse Del turen\nOpen sea svømmeferie til ...\nOvernatning i delt dobbeltrum\nSejlture, samt snacks\nTræningsprogram før turen\nTurleder & svømmetræner, Tommy Ulse\nFuld pris: 12450 DKK\nFuld pris: 12.450 DKK\nEnkeltværelse (indkvartering på nærliggende hotel) 1.150 DKK\nStatens Serum Institut anbefaler stivkrampe og difterivaccinationer til rejser til Grækenland, g det er de fleste danskere vaccineret i mod. Hold dig opdateret via Seruminstituttet: https://rejse.ssi.dk/rejsevaccinationslande/g/graekenland#!/1week\nVil du svømme i varmt, turkisblåt vand, udforske klippehuler fra vandkanten, springe i fra en klippe, slappe af på båden og ellers bare nyde, at du kan svømme i dit eget tempo? Så tag med på open sea-svømmeferie til Kreta. Vi har en båd til rådighed og svømmer med open water-bureauet Big Blue, der har livreddere med på alle svømmeture. Du skal selvfølgelig kunne svømme og have lyst til open water, og distancen er ca. 3-5 km om dagen fordelt på ca. 2 etaper. Du får sendt et træningsprogram inden afrejse, og vi deles op i svømmegrupper efter hastighed, så turen er også ideel til rutinerede svømmere/triatleter, der ønsker at forbedre deres åben vandteknik, øve distance eller tempo. Hvis du vil af sted med en partner, der ikke vil svømme, er han/hun også velkommen til at nyde de smukke oplevelser fra båden med os andre, når vi er oppe af vandet. Din danske turleder er svømmetræner, Tommy Ulse.\nSe hvad der er inkluderet i menuen. Enkeltværelse kan tilkøbes, men noter at indkvartering da vil ske på et nærliggende hotel.\nRejseforsikring er påkrævet til denne rejse.\nAfrejse- og ankomstdag\nVi flyver fra Kastrup (for Billund skriv til VIAVANA) til Chania på Kreta.\nDu bliver kørt fra lufthavnen til dit hotel i Sfakia-landsbyen, der ligger langt væk fra alle turisterne.\nI bor tæt på vandet, så du kan bare springe i og tage en svømme- eller snorkletur, når du vil.\nDer er ikke andet på programmet end at gå i seng og glæde dig til i morgen, hvor første etappe på den såkaldte Minoan-rute starter.\n(Flytider afhænger af til gengængelige priser ved booking-tidspunktet.)\nSvømmeanalyse & klippehuler\nI dag skal du for alvor mærke magien ved det krystalklare vand på Sydkreta. Vi starter med en åben akklimatiserende svømmetur og en analyse af din svømmestil, hvis du ønsker det. Det græske svømmebureau Big Blues kvalificerede trænere og guides deler jer ind i grupper for at filme jeres svømmestil. Derefter får du feedback på din svømmeteknik. Til disse øvelser svømmer vi ca. 500 meter, og starter et kort stykke fra Xenia Hotel, hvorfra der er god udsigt til de omkringliggende, hvide bjerge.\nDerefter er der tid til at spise frokost og slappe af i Sfakia.\nSenere på dagen mødes vi for at sejle øst på Sfakia, hvor den første svømmetur på Minoan-ruten starter. Denne svømmetur er 2,2 km langs kysten og ender ved Vritomartis stranden, hvor vi udforsker klippehuler og nyder den fantastiske kystlinje både over og under vandet.\nSamlet svømmerute: 2,7 km.\nHøjdepunkter: Huler og en robust kystlinje.\nMorgenmad og snacks inkl. - Frokost & aftensmad ikke inkl.\nEn tidslomme & Lovers Cave\nVi mødes ved den gamle havn om morgenen og sejler vestpå mod landsbyen Loutro. Loutro er kun mulig at komme til via havet, og det giver dig en magisk følelse at være i en tidslomme. Vores 2,8 km svømmetur starter øst på Loutro-stranden og følger kysten hele vejen hen til Glyka Nera også kendt som Sweet Water stranden. Efter en afslappende pause på dette populære sted, hopper vi på båden og sejler tilbage til Loutro for at prøve de hyggelige tavernaer med en overflod af kretensiske specialiteter. Hvis tiden tillader det, kan vi også besøge de gamle ruiner til fods.\nEfter frokost sejler vi øst mod Sweet Water stranden for at starte der, hvor vi sluttede vores morgensvømmetur. Denne 2 km svømmetur langs kysten ender øst ved sandstranden Lovers’ Cave. Det er et populært sted, da myten her går på, at det kun er tilladt at gå ind i hulen to og to. Så vær opmærksom på vej ind og ud.\nHerefter nyder vi nogle velfortjente snacks og sejler tilbage mod Sfakia.\nSamlet svømmerute: 4,8 km\nHøjdepunkter: Loutro landsby, Finix ruiner og en interessant kystlinje.\nMorgenmad og snacks inkl. Frokost & aftensmad ikke inkluderet.\nSvømning langs Samariakløften\nI dag sejler vi vest på mod Ayia Roumeli. Turen varer 1 time og 20 minutter, og det er den længste sejltur, vi kommer på. Ayia Roumeli er kendt blandt vandrende, da det er enden af den berømte og natursmukke Samaria-grøft. Grøften strækker sig over 18 km, og er den længste grøft i Grækenland og en af de længste i Europa.\nDenne 3,2 km svømmerute starter ved foden af kløften og går meget tæt op ad kysten for at ende på Ayios Pavlos-stranden. Flere vandreruter fører til denne sandstrand, og du kan også besøge Byzantina Kirken, som menes at være bygget til ære for Saint Pauls besøg på stedet.\nVi spiser nogle snacks her og sejler derefter tilbage mod Ayia Roumeli, hvor vi spiser frokost på den fedeste taverna i landsbyen.\nDerefter svømmer vi 2km langs kysten fra Ayios Pavlos østpå mod Plaka. Efter svømmeturen og efter nogle opfriskende snacks, sejler vi tilbage mod Sfakia.\nSamlet svømmerute: 5,3 km\nHøjdepunkter: Samaria-grøften, Ayios Pavlos kirken og en dramatisk kystlinje.\nVandring & mange klippehuler\nI dag skal vi vandre i Imbros-kløften, som er en af de mest kendte og historiske kløfter i landet. Vandringsruten har smalle stenede pasager, er på 8 km, og er relativt nem at udføre på 2 timer. Et par gode kondisko er gode nok til ruten.\nVi spiser frokost i landsbyen Komitades, og kører derefter tilbage til Sfakia, hvor vi starter vores aftensvømmetur fra The 3 Brothers Beach. Vi følger kysten op til Lover’s Cave, og der er god tid til at udforske de mange forskellige klippehuler på vejen. Vi svømmer tilbage til hotellet, og resten af aftenen har du i byen Sfakia.\nSamlet svømmerute: 2 km\nHøjdepunkter: Imbros-kløften og hulerne omkring Sfakia landsbyen.\nStrandtid & den bedste taverna\nDenne morgen sejler vi igen vestpå, hvor vi stoppede i går ved Plaka. Her starter vores 3 km svømmerute østpå langs det uberørte landskab. Vi slutter ved Ayios Vasilios landsbyen, og efter nogle snacks ombord på båden, sejler vi mod Marmara-stranden.\nVi spiser frokost på Chrisostomos taverna som nok er en af de bedste tavernaer på Kreta. Restauranten serverer lækre, lokale retter og ligger på toppen af en kæmpe klippe med panoramaudsigt over område. Det her er endnu et interessant landskab ved Arathena kløften. - En dramatisk kløft, der er synligt selv fra det fjerne, og som afslører fortidens geologiske hændelser.\nOm aftenen starter vi en 2 km svømmerute fra Ayios landsbyen og ender på Marmara-stranden. Efter vi er tilbage på båden og har nydt nogle lækre snacks, sejler vi tilbage mod hotellet.\nSamlet svømmerute: 5 km\nHøjdepunkter: Marmara-stranden, Arathena-kløften & den dramatiske kyst.\nMarmorhuler & de sidste kilometer\nVores sidste dag på Minoan-ruten starter ved bugten lige under Finix byen. Vi svømmer forbi Likos-bugten og mod den lille strand Marmara. Lige før Marmara-stranden oplever du de enestående marmorhuler og genspejlingen af de blå nuancer i det krystalklare vand.\nVi spiser frokost ved Likos bugten i Giorgos House Taverna, hvor hjemmelavet mad og en god og personlig velkomst er standarden.\nVi slutter med en 2,2 km svømmerute fra Finix-halvøen til Loutro-landsbyen igennem den lille ø med dens interessante formation. Bagefter stopper vi ved Loutro til en afslappende og velfortjent kop kaffe.\nTILLYKKE. Du har nu officielt svømmet Minoan-ruten, som er på hele 22 kilometer.\nSamlet svømmerute: 4,3 km\nHøjdepunkter: Huler, rå kystlinjer, svømmeturen til Loutro.\nEfter 22 km. er det tid til hjemrejse\nDenne uge er gået al for hurtigt, men det er tid til et sidste farvel til de lokale guides og hotelpersonalet. Efter morgenmaden kører vi mod lufthavnen og flyver mod Danmark.\nFlytider afhænger af tilgængelige sæder ved booking-tidspunktet, men jo tidligere du booker denne rejse, jo bedre flytider vil du få.\n(Der kan forekomme mindre ændringer i programmet.)\nRejsedesigner Tommy Ulse\nAt bruge fysisk aktivitet til at arbejde med mennesker er min passion. Svømning er en fantastisk træningsform hvor man kan arbejde med koordination, styrke, hjernen, møde mennesker og opleve de smukkeste senarier, mens man bruger sin krop fysisk.\nSå efter at være på den mest fantastiske open sea-rejse til Kreta, vil jeg gerne dele min passion og denne svømme-perle med dig. Vi skal svømme langs Kretas fascinerende bjergkyst. Vi skal udforske vandgrotter, svømme i vores eget tempo og bare nyde Middelhavet.\nSvømning på åbent hav\nHvis du tager med på svømmeturen til Kreta, får du et træningsprogram tilsendt, samt der er mulighed for svømmeundervisning i nordsjælland. Så du skal nok nå at komme i svømme form inden turen.\nVi svømmer ca. 2-5 km. på åbent Middelhav om dagen, fordelt på to ture. Men vi har konstant en båd i hælene, så du kan altid hoppe op og tage en pause.\nJeg arbejder som personlig træner, coach, sparringspartner, motivator, svømmetræner og underviser.\nMin svømning foregår indendørs i vinterperioder og på åbent hav, så snart vejret er til det.\nDu kan i øjeblikket møde mig som holdinstruktør på følgende steder:\n-Skodsborg spa & Kurhotel Fitness, cykelhold og crawl svømning.\n-Well-come spa & Fitness, cykelhold.\n-Fysio Danmark Hillerød, løbe, triatlon og crawl svømning.\n-Helsingør svømmeklub, crawl svømning


BRECO © Tandremme → DK's største udvalg af tandremme\nTandremme fra BRECO ® er yderst velegnede til kraftoverførsel, synkronisering, transport og lineær positionering. FEC Consulting er din partner når du kommer til vejledning i Breco's transmissions produkter. Vi har stor erfaring med hvordan deres produkter anvendes til de mest krævende og specielle transport opgaver en fabrik kan stå med.\nBRECO® PU tandremme\nBRECO® ATN tandremme System\nBRECO® ATN tandremme er udviklet med et mekanisk monteringssystem der mindsker omkostningsfulde driftstop da tandremmene kan svejses direkte på applikationen.\nBRECO® ATN med Pin-samling\nBRECO® ATN tandremme er udviklet med et mekanisk pinsamlingssystem der minimerer lange montagetider da tandremme kan monteres direkte på maskinen.\nBRECO® Protect fødevaregodkendte tandremme\nBRECO® Protect tandremme er udviklet til fødevareapplikationer og har en høj modstandsdygtighed overfor kemikalier f.eks. aggressive rengøringsmidler.\nBRECO® PU tandrem med styreprofil\nBRECO® PU tandremme med styreprofil optimerer styringen og tillader kørsel uden flanker, da styreprofilen styrer tandremmen i sporet.\nBRECO® Åben standard PU tandremme\nBRECO® åbne PU tandremme kan samles og svejses på specialmål og efterbearbejdes med f.eks. medbringere, bølgekanter og belægninger.\nBRECO® Basic tandrem\nBRECO®Basic er en sort standard tandrem, udviklet til simple tandremstræk.\nBRECO® Basic med Pin-samling\nBRECO® tandremme med pinsamling kan med deres monteringssystem hurtigt og nemt samles direkte på applikationen.\nBRECO® Standard med Pin-samling\nBRECO® tandremme med pinsamling kan hurtigt og nemt samles direkte på applikationen grundet den smarte monteringssystem.\nBRECO® Belagte tandremme med pin samling\nBRECO® Belagte tandremme\nBRECO® har udviklet en serie af belagte tandremme med pinsamling der er særlig velegnet til transport af flade emner.\nBRECO® Performance - SFAT profil\nBRECO® performance tandremme sikrer bedre styring og kørsel og er kendetegnet ved deres specifikke SFAT-profil.\nBRECO® PU fladremme\nBRECO® PU tandremme er udviklet til simple tandremstræk og kan fremstilles med en belægning efter dit valg.\nBRECO ® ATN tandremme\nTandremme fra BRECO® også kaldet Brecoflex ATN ® er en nem måde at påmontere medbringere på en tandrem. ATN tandrems systemmet giver et væld af forskellige muligheder. Breco er et af markedets mest innovative producenter indenfor tandremme. Det nyeste produkt kaldes for ATN og er udviklet primært til transport. Denne remtype opbygget i PU (polyuretan) og et kraftig stålcord. De flytbare profiler, som monteres på tandtremmens bagside som medbringerne, kan enkeltvis udskiftes med en anden størrelse som passer til kundens behov.\nDette er et godt alternativ til den gammeldags monterings-metode med påsvejsning af enkeltvise medbringere. Denne teknik tilbyder helt nye anvendelsesmuligheder som tidligere var umulige. På grund af den særlige teknik kan forskellige typer af varer nu transporteres på samme transportørbarer, ved at ombytte andre medbringer profiler. Vi kan splejse Brecoflex® ATN tandremme på fabrikken i Tyskland og vi lagerfører typerne: ATN10, ATN12,7 og SFAT10.\nMed Breco ® og ATN tandremssystemmer kan du selv montere medbringere på tandremmene efter egne ønsker og mål. Dette kan vi kan også gøre for dig. ATN tandremme kan leveres med indsatster i messing eller i rustfrit stål.Standard AT10 tandremskiver passer også til ATN10 tandremme. Vi kan levere disse tandremskiver fra vores lager. Det er også muligt at tilpasse disse tandremskiver med en speciel udboring og not.\nBRECO ® SFAT tandremme\nVi har roller af materiale SFAT på lager. Vi kan splejse disse tandremme på den længde du har brug for. Vi kan også tilpasse disse remme så vi påsætter medbringere på tandremmen eller belægge den med belægninger fra vores belægningsprogram.\nOgså tilgængelige som:\nSplejsede tandremme (Svejset tandremme)\nEndeløse tandremme (Flex) Heltstøbte tandremme på ønsket mål.\nTandremme med en mekanisk befæstning (Pin-samling)\nTandremme med belægninger\nResultater 1 - 3 ud af 3Vis: 6 9 12 20 100 Produkter pr side\nBRECO® ATN10 PU TANDREM\nBredder: 25, 50, 75 & 100 mm


Elgato 4K60 Pro Mk.2 capture card: Test\nI denne test kigger vi på et produkt fra Elgato. Der er tale om deres nyeste Elgato 4K60 Pro Mk.2 capture card, som er målrettet streaming og spiloptagelse. 4K60 Pro Mk.2 fra Elgato er et absolut high-end produkt i dette segment, så forventningerne er store forud for testen,\n4 oct. 2019 kl. 12:00\nStreaming og spiloptagelse har været populært i en del år efterhånden, og Elgato er producenten der leverer en del hardware til netop det formål. Elgato, der for nylig blev en del af Corsair, er især kendt for deres stream decks og capture cards. I denne test skal vi se nærmere på det ypperste inden for high-end videooptagelse, ved at vi tager et kig på Elgato 4K60 Pro Mk.2 capture card.\nLad os se på systemkrav og nogle af de tekniske aspekter først. På Elgatos eget website skriver de sådan her:\nÆsken, som Elgato 4K60 Pro Mk.2 ankommer i, er holdt i et blåt farveskema. På forsiden er der et billede af capture kortet og på bagsiden finder vi en smule teknisk information. Intet fancy over indpakningen, men skulle man bedømme produktet ud fra æsken, ligner det helt sikkert et premium produkt.\nInde i æsken finder vi det hele denne anmeldelse drejer sig om. Elgato 4K60 Pro Mk.2 capture kortet ligger pænt pakket ind i en antistatisk pose, så det ikke bliver ødelagt af statisk elekticitet. Ud over kortet medfølger der et HDMI 2.0 kabel, en ekstra bracket til lavprofil kabinetter, samt en lille badge med Elgato logoet på. Der medfølger ikke umiddelbart en brugsanvisning, men man må næsten kunne gå ud fra, at de mennesker der køber dette produkt ved hvad de har at gøre med.\nProduktet ude af æsken\nSå kom vi til det nemmeste, nemlig installationen af kortet, der er blevet en del mindre end dens forgænger. Det er ganske ligetil, man tager kortet og stikker det i en af de tomme PCIe slots på bundkortet og så er man kørende. Man skal lige være opmærksom på, at capture kortet kræver et tomt PCIe x4, x8 eller x16 slot. Dette udelukker med andre ord de korte x1 slots der sidder på mange bundkort, og hvor det rent fysisk, som på mit ASUS Maximus HERO VIII, kan lade sig gøre at tilslutte capture kortet.\nMed kortet installeret i computeren, lad os da lige se på hvilke muligheder man har for tilslutning. På bagsiden af capture kortet er der 2 HDMI-porte, én indgang og én udgang, praktisk markeret med ”IN” og ”OUT”. Det siger næsten sig selv, men ”IN” er indgangen og ”OUT” er udgangen.\nHvad skal disse så bruges til? Inden det vil jeg lige forklare kort hvad man bruger et capture card til. Formålet med dette capture card er at kunne optage eller streame i 4K. Det kan som udgangspunkt godt lade sig gøre fra den computer eller konsol man spiller fra, men det kræver mange kræfter, og resulterer ofte i en dårligere spiloplevelse. Derfor kan man smide et capture card i en separat computer og få den til at udføre streamingen eller optage spilvideoer.\nPraktisk talt betyder det, at man tilslutter computeren med capture kortet indbygget imellem spilkonsollen eller gaming pc’en og den skærm man ser spillet på. Så man tilslutter HDMI kablet fra ens spilenhed i ”IN” og trækker derefter et andet HDMI-kabel fra ”OUT” til den skærm man vil se spillet på. Elgato 4K60 Pro Mk.2 kan nu fange det signal der kommer fra spilenheden og give det videre til den sekundære computer, samtidig med at man stadig kan se spillet på ens primære gaming skærm. Jeg har illustreret hele herligheden her nedenunder.\nNu skrev jeg at Elgato 4K60 Pro Mk.2 har til formål at skulle bruges til 4K videooptagelse eller streaming, og det vil jeg gerne uddybe lidt nærmere. Det forholder sig nemlig således, at dette capture card teoretisk set også kan bruges til 1080p, hvilket er den opløsning langt de fleste gamere spiller og streamer i. Men til det formål har Elgato et HD60 capture kort, der koster en brøkdel af 4K60 Pro Mk.2. Så dette capture kort er altså kun for dig der har et krav om at skulle kunne optage i minimum 1440p og op til 2160p med 60fps. Der er dog enkelte tilfælde hvor dette kort kan bruges til 1080p optagelser, nemlig når man har et krav om at kunne optage eller streame 1080p med mere end 60fps. Det er nemlig kun dette kort fra Elgato, der har mulighed for at optage med flere end 60 fps i 1080p og helt op til 1080p ved 240fps. I 1440p opløsning kan man også optage med helt op til 144fps. Fordelen er også, at kortets HDMI-udgange kan sende et signal på mere end 60fps videre til din primære gaming skærm, så man stadig kan udnytte at de fleste gaming skærme kører med 144hz og helt op til 240hz, hvilket ikke ville have været muligt med et mindre capture kort. Det skal også lige nævnes, at det kræver et yderligere HDMI 2.0 kabel hvis man vil udnytte den mulighed, da der kun følger ét enkelt med i kassen.\nHvordan fungerer produktet så? Det er egentlig ganske simpelt. Med kortet i computeren og alt tilsluttet, åbner man sit streamingprogram som for eksempel OBS Studio og tilføjer en ny ”Media Source”. Her burde capture kortet dukke op helt automatisk. Kortet er ”plug and play” og kræver ingen yderligere software installeret.\nElgato har deres egen software til videooptagelse, hvor man dog lige skal være opmærksom på at hente 4K udgaven (4K Capture Utility) og ikke standardudgaven, hvis man vil optage i 4K. Inde i softwaren kan man ud over at optage video, også indstille hvilken opløsning man vil optage i. Desuden er det nu muligt med 4K60 Pro Mk.2 at optage med HDR for endnu bedre videooptagelser, hvilket ikke er muligt med den tidligere 4K60 Pro model.\nBrugen er ganske nem og ligetil, og har man før rodet med capture kort af en slags, så fungerer Elgato 4K60 Pro Mk.2 på samme måde.\nEt Elgato 4K60 Pro Mk.2 koster i skrivende stund ca. 2000,- DKK, hvilket gør at dette er et produkt der henvender sig til professionelle eller andre folk der ved hvad de laver. Hvis man kan nøjes med 1080p60 opløsningen, så kan man med fordel spare penge og købe et Elgato HD60 kort i stedet, hvilket i skrivende stund koster under 800,- DKK.\nDet er nu blevet tid til at konkludere på min oplevelse med dette nye capture card fra Elgato. Da prisen er relativt høj på dette kort, er der virkelig kun tale om et produkt der henvender sig til de folk der vil optage eller streame i højere opløsninger end 1080p60 og op til 2160p60. Systemkravene er ret høje, men med henblik på, at man i første omgang skal have en maskine der kan klare at køre op til 4K opløsning for at kunne udnytte dette korts fulde potentiale, kan man med rimelighed antage, at dem der vælger at købe dette kort, også har en computer der opfylder systemkravene. Fra de lidt mere negative ting, til de positive. 4K60 Pro Mk.2 er et fantastisk capture card til videooptagelse og streaming i høje opløsninger eller ved høje opdateringshastigheder. Tilføjelsen af HDR-understøttelse er et plus i bogen, og bringer noget helt nyt til bordet.\nSoftwaren kan som udgangspunkt ikke noget specielt, og den er heller ikke påkrævet for at kunne bruge kortet. Den kan dog bruges som alternativ til OBS eller Xsplit hvis man blot vil optage video. Vil man streame må man stadig ty til de gode gamle kendinge.\nElgato 4K60 Pro Mk.2 ender i vores test med en score på 9/10 og en Enthusiast Only award for et produkt der henvender sig til de mere kræsne streamere eller YouTubere. Prisen er høj, men kvalitet koster, og med Elgato 4K60 Pro Mk.2 er høj billedkvalitet det største salgsargument.\n- HDMI passthrough op til 1080p240 / 1440p144\n- Mindre end forgængeren\n- Kun ét medfølgende HDMI 2.0 kabel


Natteravnene udsat for tyveri ved Grøn Koncert... - Natteravnene Munkebo\nNatteravnene udsat for tyveri ved Grøn Koncert...\n"ÆV, ÆV, ÆV.....hvor er vi kede af det" siger René Aabo Clausen, formand for de lokale Natteravne i Odense efter de sidste weekend blev udsat for tyveri ved Grøn Koncert.\n"Vi havde vores nye trailer stående på Dyreskuepladsen i forbindelse med de planlagte vandringer ved koncerten for at være til stede for de unge, som eventuelt ville få brug for en voksen skulder, et bolche, kondom eller bare en lille snak" fortsætter René.\nMen nogen havde åbenbart set sig varm på traileren, for om aftenen efter koncerten kørte en bil op på siden af den.... i første omgang kørte den dog igen, da en familie på tur stoppede op fordi de synes noget virkede underligt. Familien gik hjem, men kort efter vendte manden tilbage til området med sit kamera, her så han nu tyvene i gang med at tømme traileren. Han tog et par billeder og ringede til politiet som hurtigt sendte to vogne til stedet.\n"Desværre tog tyvene flugten da de så manden, og var væk da politiet nåede frem. Men de nåede alligevel at stjæle havemøbler til en værdi af mindst 5000 kr., som er en stor sum for en frivillig forening der lever af sponsorater fra lokalsamfundet" slutter René som dog er glad for, at tyvene ikke nåede at stjæle deres Natteravnejakker også.\nDesværre er registreringsnummeret på bilen lidt utydeligt på billedet, men Natteravnene håber at politiet alligevel kan finde frem til ejeren, at der måske er andre som kender bilen, eller har hørt noget og vil hjælpe Natteravnene med at få deres ting tilbage.\nSkulle du have oplysninger i sagen, som kan være med til en eventuel opklaring så kan du ringe til næstformand Jesper Rasmussen på telefon 30 69 29 25 eller til politiet på telefon 66 12 14 48.\nSe billedet af bilen og læs mere på Fyens.dk


Fiskefarme på land kan blive et nyt industrieventyr - Food Supply DK\n13. september 2017 08:20 | Af Redaktionen | Tip redaktionen om en historie\nVerden skriger på spisefisk, og svaret er gigantiske fiskefarme på land\nIllustration: Sashimi Royal\nEt stort antal fiskefarme vil de kommende år skyde op i landskabet langs den jyske vestkyst og andre steder i Danmark, skriver Finans.\nSom noget helt nyt er der tale om farme, der producerer saltvandsfisk. I byer som Hanstholm, Hirtshals og Hvide Sande er de første farme allerede taget i drift, og grupper af investorer har mange flere på tegnebrættet.\n- Vores fiskefarm i Hanstholm bliver Europas største landbaserede farm til saltvandsfisk. Det første bassin er nu færdigbygget og fyldt med fisk, som er klar til slagtning i maj 2018, fortæller Claus Rom, der er administrerende direktør i selskabet Sashimi Royal, som ejer fiskefarmen i Hanstholm.\nDe kommende år skal farmen efter planen udvides med yderligere tre anlæg, og investeringen løber samlet set op i omkring 400 millioner kroner.\n- Vi venter, at farmen er fuldt udbygget i 2020, hvorefter den årligt kan producere 4.000-5.000 tons fisk. Vi kalkulerer med en årsomsætning på minimum 300 millioner kroner, siger Claus Rom til Finans.\nFiskefarmen i Hanstholm producerer kingfish, som er særlig velegnet til sushi. Størstedelen af produktionen skal eksporteres. Investorerne bag farmen er overbeviste om, at de landbaserede farme med saltvand har et gigantisk potentiale, som først lige er begyndt at udfolde sig.\nGennem de seneste årtier har fiskefarme i de norske fjorde tjent svimlende formuer, men også skabt betydelige problemer med forurening. Forventningen er, at de landbaserede farme kan levere solide afkast uden at forurene.\n- De landbaserede fiskefarme kan bidrage til at brødføde verdens voksende befolkning, og de kan vel at mærke gøre det stort set uden at forurene. Der er næsten ingen udledning fra farmene, fordi alt vandet cirkuleres gennem rensningsanlæg, hvorfra reststofferne sendes til biogasanlæg, forklarer Jens Petri Petersen, som er medejer af den nye fiskefarm i Hanstholm, til Finans.


vidunderlig Hvordan Optager Man På Samsung Smart Tv møbel 2018 - loveandelegance\nvidunderlig Hvordan Optager Man På Samsung Smart Tv møbel 2018\nhvordan optager man på samsung smart tv Ønsker du virkelig gerne hjem design og ønske som du måske ændre dit eget hjem-designe visioner i smukke virkelighed? Pænt, , du kan gøre at. Denne korte artikel giver nogle vidunderlige forslag, ideer og stor tips til at hjælpe dig med at få startede. Brug denne rådgivning som vil hjælpe dig gøre områder der du kan være tilfreds med.\nNår picking farver for de indretning, styre fri af arbejder med modeluner. Olive naturlige væg overflader kunne have været godt kunne lide når på en periode, men det vil gøre din ejendom udseende gamle. Vælg neutral farver der kan stå op til testen din energi. Gør dette, du ønsker ikke lyst du skal genfremstille årligt.\nBrug lysarmaturer. Bortset fra blot jagt vidunderlige derhjemme, lysarmaturer er en sjov måde at gøre en afslappende atmosfære omkring dit eget hjem. Disse er meget bedre på udlån til en tiltalende miljø i sammenligning til den hård lys af din regning armatur. Lamper kunne også hjælpe dig med at spare meget på de forbrugsregning.\nhvordan optager man på samsung smart tv\nNår de overvejer en indendørs-design og stil venture overveje begyndende i de mest populære værelse af egenskaben. Decor kan være to masser af operere og omkostninger en masse samt. Du skal styrke rummet at du bare vil glæde i langt den mest i første omgang hvis du gerne vil have få bedst fra din operere og penge.\nGuide: Sådan Optager Du Tv På Din Fladskærm – Flatpanelsdk vitrineskab Hvordan Optager Man På Samsung Smart Tv by www.flatpanels.dk\nSådan Streamer Du Fra Iphone Til Samsung Tv Uden Apple Tv køkken Hvordan Optager Man På Samsung Smart Tv by d2bkk.aoscdn.com\nSamsung: Vores Smart Tv Overvåger Ikke Forbrugere | Edbpriser.dk bemærkelsesværdig Hvordan Optager Man På Samsung Smart Tv by imagecloud.edbpriser.dk\nSådan Får Du Netflix På Dit "gamle" Samsung Smart-Tv | Mobilsiden.dk bemærkelsesværdig Hvordan Optager Man På Samsung Smart Tv by www.mobilsiden.dk\nFør begyndelsen en indretning projekt, sikre du har de finansielle situation bestemmes. Det synes forfærdeligt at erhverve midway gennem en venture og lære din ressourcer har tørret ud. Den vil hjælpe dig undgå nogle ængstelighed og spænding som du arbejde på oprettelse.\nSøg progressive tilgange til tilføje flere lagerplads og business til dit hus. Du kan bruge attraktive kurve at organisere ting og rapporter, normalt komme ind hver område i dit hjem. Det er ikke let hvile i et hjem der er helt sikkert ukontrolleret. A meget-struktureret residence giver dig følelser af ro hvis du slappe af lige efter en hård tid.\nHænge draperier nær toppen af den loft til langstrakt din MicrosoftWindows når du har beskedne windows og gerne gøre dem udseende større. Af hængende stænger nær den tag og få forhæng hænge på den gulv Det tillader den windows virkningen at det skal være faktisk større end hvad det er.\nEn fantastisk hjem design idé er altid til begynde i det små. Masser af mennesker er bange for Boligindretning primært fordi de føler de har brug for at gør det hele samtidig. Kan du faktisk begynde lille, ligesom at vælge en lampen eller espresso skrivebord , du vil som. Det er muligt at dem funktion fra dette punkt.\nLys er en god tilføjelse til enhver house som disse muligvis i de stue eller ordentlig på din side fra den soveværelse. De kunne give dit hjem en konventionelle ser og matche en række variationer, selvom desuden disse produkter give dig med mere blid til offentliggøre og studere.\nNu du har en meget bedre forståelse af hvad er nødvendig for at gøre enkeltpersoner værelser, fantastiske, kan du finde startede på gør din egen personlige fantastiske områder. Du vil ende planlægning op en tordenvejr på ingen tid flat hvis du konkretisere tips og tricks forudsat tidligere nævnt. Begynde lige nu.\nTagged hvordan optager man på et samsung smart tv, hvordan optager man på samsung smart tv\nPrevious post vidunderlig Dags Dato Kvittering Skabelon ideer 2018\nNext post vidunderlig Forsikringsselskaber Sammenligning Design 2018


Linnemann Motorsport - Uheldig weekend i Sverige\nUheldig weekend i Sverige\nI rallycross meka’et Höljes i Sverige, var der i den forgangne weekend linet op til en særdeles velbesøgt afdeling af FIA Rallycross verdensmesterskabet 2015.\nKnap 40.000 tilskuere, var samlet i de Svenske skove for at overvære årets største Rallycross event. Svenskerne er vilde med sporten, og 2015 var ingen undtagelse.\nUlrik og hans ihærdige team var naturligvis repræsenteret i SUPER1600 klassen.\nMen det blev desværre en mildest talt MEGET uheldig weekend for Ulrik og teamet.\nDet tegnede ellers umådeligt godt fra første startskud, hvor Ulrik og hans Peugeot racer var nærmest urørlige. Ulrik var hurtigste kører i både første og andet heat, og satte tilmed banerekord i andet heat med den hurtigste tid der nogensinde er kørt på Höljes banen i hans klasse. Tredje heat bød på en 2. plads. Og dermed var Ulrik den dominerende favorit til at gå hele vejen i den såkaldte “Magiske Weekend” som Svenskerne kalder den.\nFjerde heat bød på en yderst ubehagelig oplevelse, og var ikke magisk på nogen måde.\nJeg kommer godt fra start, og er en af de første til at lave indløb til det første sving, men på udvendig side hamrer en af konkurrenterne ind i siden af bilen. Dette resulterer i at jeg bliver presset op på den indvendige curbe, og dermed “ruller” bilen rundt 2 gange, og ender til sidst på taget – fortæller Ulrik, der heldigvis slap helskindet fra ulykken, og selv kunne kravle ud af den yderst medtagede bil.\nTrods det uheldige fjerde heat, kan Ulrik med de forudgående fine resultater på Höljes banen, dog sætte 15 point ind på Europamesterskabskontoen. Dermed er han stadig med i kampen om topplaceringerne, såfremt han kan få bilen på højkant igen.\nI skrivende stund indtager han en flot delt tredjeplads med kun et point op til andenpladsen. Næste afdeling af mesterskabet bliver afviklet i Frankrig d. 5&6 september.